# Görbeháza Község Önkormányzata

**Jegyzőkönyvi kivonat**

Görbeháza Község Önkormányzat Képviselő-testületének 2014. szeptember 11-én megtartott rendkívüli üléséről.

**68/2014.(IX.11.) Kt. sz. határozat**

Görbeháza Község Önkormányzatának Képviselő-testülete a 2014. szeptember 4. napján a Görbeháza külterület 03/30 hrsz-ú ingatlant érintő rendkívüli esemény (tűzeset) során keletkezett kár megtérítése érdekében támogatási kérelmet nyújt be, melyhez a 9/2011. (II. 15.) Korm. rendelet 4. § (3) bekezdés c) pontja alapján az alábbi nyilatkozatot teszi:   
  
Görbeháza Község Önkormányzata

a) a káreseményhez kapcsolódóan, az érintett ingatlanra nézve biztosítással nem rendelkezik;

b) más, a tulajdonában lévő épületben ezt a feladatát nem tudja ellátni;

c) A károsodott ingatlan a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 12. pontjában meghatározott *helyi közfoglalkoztatás* kötelező önkormányzati feladat ellátását szolgálja;

d) vállalja a károsodott kötelező feladat ellátását szolgáló épületre a 9/2011. (II. 15.) Korm. rendelet 5. § (11) bekezdése szerinti biztosítás megkötését;

e) vállalja a károsodott ingatlannak a költséghatékonyság és a megvalósíthatóság szempontjaira tekintettel történő helyreállítását;

f) saját erejéből - részben vagy egészben - a vis maior esemény okozta helyzetet nem tudja megoldani.  
  
A képviselő-testület a helyreállításhoz a 2014. évi költségvetésében önrészt biztosít.

A Képviselő - testület a tűzeset okozta károk megtérítése érdekében a támogatásigénylést jóváhagyja, egyúttal felhatalmazza a polgármestert jelen határozatnak a Hajdú-Bihar Megyei Kormányhivatal valamint a Magyar Államkincstár Hajdú-Bihar Megyei Igazgatósága számára történő megküldésére.

Végrehajtásért felelős: Giricz Béla Lászlóné polgármester

Határidő: azonnal

**Giricz Béla Lászlóné sk. Horváth Ernő sk.**

**polgármester jegyző**

Görbeháza, 2014-09-12

**A kivonat hiteles!**

Molnár Istvánné

jegyzőkönyvvezető